
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου στην εκτός του εγκεκριμένου 
ρυμοτομικού σχεδίου περιοχή του Δήμου Αλμυρού (Ν. Μαγνη¬ 
σίας) για τον καθορισμό χώρου σχολείου και καθορισμός όρων 
και περιορισμών δόμησης αυτού». 1 

ΑΠΟΦΑΣΕΙΣ 

Απόρριψη αιτήματος για ανέγερση αθλητικού κέντρου σε γήπεδο 
ιδιοκτησίας Ανδρέα Ν. Δημάκη στην εκτός σχεδίου περιοχή της 


Κοινότητας Σταμάτας (Ν. Αττικής). 2 

Αναστολή έκδοσης Οικοδομικών Αδειών στην περιοχή Αγίας Τριά¬ 
δας Πατρών .. 3 

Έγκριση τοπικού ρυμοτομικού σχεδίου στην περιοχή Φαληράκι Ρό¬ 
δου Ν. Δωδ/σου για την ανέγερση κτιρίου Ο.Τ.Ε. (Τερματικό 
Κέντρο). 4 

ΑΝΑΚΟΙΝΩΣΕΙΣ 

Ειδοποίηση γενομένης παρακατάθεσης αποζημίωσης λόγω ρυμοτο¬ 
μίας ακινήτων στις Σέρρες. 5 

Διορθώσεις Σφαλμάτων 

Διόρθωση σφάλματος στη 2734/4.12.91 απόφαση του Νομάρχη 
Ανατ. Αττικής .·. 6 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση τοπικού ρυμοτομικού σχεδίου στην εκτός του εγκεκριμένου ρυ¬ 
μοτομικού σχεδίου περιοχή του Δήμου Αλμυρού (Ν. Μαγνησίας) για 
τον καθορισμό χώρου σχολείου και καθορισμός όρων και περιορι¬ 
σμών δόμησης αυτού». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Τις διατάξεις του άρθρου 26 του Ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις» (Α’ 
33), όπως αντικαταστάθηκε με την παρ. 13 του άρθρου 8 του Ν. 
1512/1985 «Τροποποίηση και συμπλήρωση πολεοδομικών διατά¬ 
ξεων, ρύθμιση συναφών θεμάτων και θεμάτων του Ταμείου Νομικών» 
(Α’ 4). 

2. Τις διατάξεις των άρθρων 7, 8 και 9 του Ν. 1577/1985 «Γενικός 


Οικοδομικός Κανονισμός» (Α' 210), όπως τροποποιήθηκαν με το άρθρο 
13 (παρ. 1, 2 και 3) του Ν. 1647/1986 «Οργανισμός Κτηματολογίου 
και Χαρτογραφήσεων Ελλάδας (ΟΚΧΕ) και άλλες σχετικές διατάξεις» 
(Α' 141) και το άρθρο 1 (παρ. 3, 4) του Ν. 1772/1988 «Τροποποίηση 
διατάξεων του Ν. 1577/1985 «ΓΟΚ» και άλλες διατάξεις» (Α' 91). 

3. Τις διατάξεις του άρθρου 23 παρ. 1 εδ. ιδ του Ν. 1558/1985 
«Κυβέρνηση και Κυβερνητικά Όργανα» (Α' 137). 

4. Την 576/1991 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος Χωροπταξίας και Δημοσίων 
Έργων, αποφασίζουμε: 

Άρθρο 1 

1. Εγκρίνεται τοπικό ρυμοτομικό σχέδιο στην εκτός του εγκεκριμέ¬ 
νου ρυμοτομικού σχεδίου περιοχή του Δήμου Αλμυρού (Ν. Μαγνησίας) 
για τον καθορισμό χώρου για την ανέγερση του 4ου δημοτικού σχο¬ 
λείου, όπως φαίνεται με στοιχεία Α, Β, Γ, Δ, Ε, Α στο σχετικό πρωτό¬ 
τυπο διάγραμμα σε κλίμακα 1:1000 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 93583/1991 
πράξη του και που αντίτυπό του σε φωτοσμίκρυνση δημοσιεύεται με το 
παρόν Διάταγμα. 

Άρθρο 2 

Οι όροι και περιορισμοί δόμησης του κατά το άρθρο 1 καθοριζομένου 
χώρου σχολείου ορίζονται ως εξής: 

- Μέγιστο ποσοστό κάλυψης: εξήντα τοις εκατό (60%) της επιφάνειας 
του. 

- Συντελεστής δόμησης: εξήντα εκατοστά (0,60). 

- Μέγιστο επιτρεπόμενο ύψος: εννέα (9) μ. 

- Τα ανεγερθησόμενα κτίρια πρέπει να απέχουν από την ρυμοτομική 
γραμμή που έχει πρόσωπο στον χείμαρρο δέκα (10) μέτρα τουλάχιστον 
και από τις λοιπές ρυμοτομικές γραμμές δύο και μισό (2,50) μ. τουλά¬ 
χιστον. 

Άρθρο 3 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 
















<5 £ ^ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


1471 






8 3 '.Ί 

«. ■ 
}τυι* ■£ Ό'-'Μ 
} Ι’/Ο το; *"*?* 

■ ϋοϊφ/*#*-· 

•· αΐ'τοό > 


















1472 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 4261/635 (2) 

Απόρριψη αιτήματος για ανέγερση αθλητικού κέντρου σε γήπεδο ιδιο¬ 
κτησίας Ανδρέα Ν. Δημάκη στην εκτός σχεδίου περιοχή της Κοινό¬ 
τητας Σταμάτας (Ν: Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 9 του Π.Δ/τος «Περί καθορι¬ 
σμού των όρων και περιορισμών δομήσεως των γηπέδων των κειμένων 
εκτός των ρυμοτομικών σχεδίων των πόλεων και εκτός των ορίων των 
νομίμως υφισταμένων προ του έτους 1923 οικισμών» (Δ' 538). 

2. Τις διατάξεις της παρ. 2.3 (εδ. δ) του άρθρου 15 του Ν. 1515/ 
1985 «Ρυθμιστικό σχέδιο και πρόγραμμα προστασίας περιβάλλοντος 
ευρύτερης περιοχής της Αθήνας» (Α’ 18). 

3. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας Οικισμού και Περιβάλλοντος» (Α' 
57). 

4. Τις διατάξεις του άρθρου 23 (παρ. 1)τουΝ. 1558/1985 «Κυβέρ¬ 
νηση και Κυβερνητικά Όργανα» (Α' 137). 

5. Τα ΤΥ-Δα/Φ020/23/291/19.2.1990 και ΤΥ-Δα/Φ020/ 
569/3547/20.12.1990 έγγραφο της Διεύθυνσης Μελετών Αθλητι¬ 
κών Έργων της Γενικής Γραμματείας Αθλητισμού. 

6. Την από 19.6.1991 εισήγηση του Οργανισμού Αθήνας. 

7. Την 6/συν. 35/2.7.91 γνωμοδότηση της Εκτελεστικής Επιτρο¬ 
πής του Οργανισμού Αθήνας. 

8. Το γεγονός ότι οι όροι δόμησης για την ανέγερση του ως άνω κέ¬ 
ντρου είναι ευμενέστεροι από τους ισχύοντες στην περιοχή. 

9. Το γεγονός ότι δεν πληρούται η αναγκαία προϋπόθεση για τη συ¬ 
νύπαρξη στο ίδιο γήπεδο των γραφείων διοίκησης και κατοικίας με τις 
αθλητικές εγκαταστάσεις αποφασίζουμε: 

Απορρίπτουμε το αίτημα του Ανδρέα Ν. Δημάκη για ανέγερση 
αθλητικού κέντρου σε γήπεδο ιδιοκτησίας του στην εκτός σχεδίου πε- 
ριοχή της κοινότητας Σταμάτας (Ν. Αττικής) και ειδικότερα μόνο ως 
προς τους προτεινόμενους όρους δόμησης και των επιπλέον (προτεινομέ- 
νων) χρήσεων, (όχι όμως ως προς την «θεωρητική» δυνατότητα υλοποί¬ 
ησης κάποιου αθλητικού κέντρου στο συγκεκριμένο γήπεδο) για τους 
λόγους που αναφέρονται στην παραπάνω εισήγηση του Οργανισμού 
Αθήνας καθώς και στην 6/συν 35η/2.7.1991 γνωμοδότηση της Εκτε¬ 
λεστικής Επιτροπής του Οργανισμού Αθήνας. 

Η απόφαση αυτή να δημοσιευθεί στην Εφημερίδα τής Κυβερνή- 
σεως. 

Αθήνα, 31 Ιανουάριου 1991 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 


Αριθ. 304 77/25 (3) 

Αναστολή έκδοσης Οικοδομικών Αδειών στην περιοχή Αγίας Τριάδας 

Πατρών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

α) Το άρθρον δωδέκατο του Ν. 867/79 (ΦΕΚ 24/Α/7.2.79) «περί κυ- 
ρώσεως, τροποποιήσεως και συμπληρώσεως της από 28.6.78 Πράξεως 
Νομοθετικού Περιεχομένου περί αποκαταστάσεως ζημιών εκ των σεισμών». 

β) Τις διατάξεις του Ν. 1190/1981 (ΦΕΚ 203/Α/30.7.81) «περί 
κυρώσεως της από 26.3.1981 Πράξεως Νομοθετικού Περιεχομένου 
περί αποκαταστάσεως εκ των σεισμών 1981». 

γ) Την με αρ. 3/9.1.1991 (ΦΕΚ 3/Α/101-91) Πράξη Υπουργικού 
Συμβουλίου «Αποκατάσταση των ζημιών από τους σεισμούς του 1989 
στην περιοχή της Αγίας Τριάδας της πόλης των Πατρών», με την οποία 
οριοθετήθηκε η σεισμόπληκτη περιοχή Αγίας Τριάδας Πατρών. 

δ) Τις διατάξεις του Ν. 1558/1985 (ΦΕΚ 137/Α/85) «Κυβέρνηση 
και Κυβερνητικά Όργανα». 

ε) Το Π.Δ. 51/1989 (ΦΕΚ 19/Α/1.2.88) «Οργανισμός Υ.ΠΕ.- 
ΧΩ.ΔΕ». 

στ) Την από 14.7.1990 έκθεση «Αμέσων μέτρων» της Επιστημονι¬ 
κής Επιτροπής από καθηγητάς των ΑΕΙ που αναφέρεται στην ευστά¬ 
θεια, αντοχή και επικινδυνότητα εδαφών του ρήγματος περιοχής Αγ. 
Τριάδας Πατρών. 

ζ) Το 8268/4.8.91 έγγραφο της Νομαρχίας Αχαΐας/ΤΠΠΕ προς 
ΥΠΕΧΩΔΕ/ΔΟΚΚ, με πρόταση για αναστολή έκδοσης οικοδομικών 
αδειών στην σεισμόπληκτη περιοχή Αγ. Τριάδας Πατρών. 

η) Την 2802/31.12.1991 Απόφαση του Υπουργού ΠΕΧΩΔΕ για 
την Σύσταση Επιτροπής για τον καθορισμό ζωνών στο ρήγμα Αγ. Τριά¬ 
δας Πατρών όπου θα είναι επιτρεπτή η ανέγερση κτιρίων ή θα πρέπει να 
επιβληθούν ειδικά μέτρα κ.λπ., αποφασίζουμε: 

1. Την αναστολή έκδοσης οικοδομικών αδειών για νέες οικοδομές ή 
για προσθήκες σε υπάρχοντα κτίρια στην περιοχή Αγίας Τριάδας Πα¬ 
τρών, που ορίζεται στην Πράξη 3 της 9.1.91 του Υπουργικού Συμβου¬ 
λίου και συγκεκριμένα στην περιοχή που περικλείεται μεταξύ των οδών: 

Παραλία Ακτή Δυμαίων, προέκταση παρόδου Κορίνθου 559, Σου¬ 
νίου, Σαλαμίνος, Πάροδος Σαλαμίνος 28, Πάροδος Κορίνθου 559, 
Σκουρλέτη, Καραμανδάνη, Σολωμού, Σταθακοπούλου, Ψελλού, Αυτο- 
κράτορος Θεοδοσίου, Ερατούς, Ιουστινιανού, Αγ. Ιωάννη Πράτσικα, 
Αγίας Τριάδας, Δορυλαίου, Γ. Φραντζή, Ελλησπόντου, Ιωνίας, Νί¬ 
καιας, Περγάμου, Δάμωνος, Προύσης, Σμύρνης, Ιωνίας, Λύκωνος, Γ. 
Φραντζή, Αριστοδήμου, Β. Ηπείρου, Αγ. Σαράντα, Μαξίμου, Ναυαρί- 
νου, Β. Ηπείρου, Κορίνθου, Παρνασσού, Παραλία Ακτή Δυμαίων. 

2. Η αναστολή θα ισχύει επί έξι (6) μήνες από την ημέρα δημοσίευ¬ 
σης της παρούσης, στην Εφημερίδα της Κυβερνήσεως. 

3. Η παρούσα να δημοσιευθεί στην Εφημερίδα της Κυβερνήσεως. 

Αθήνα, 6 Φεβρουάριου 1991 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

Αριθ. ΧΟΠ 7069/91 (4) 

Έγκριση τοπικού ρυμοτομικού σχεδίου στην περιοχή Φαληράκι Ρόδου 
Ν. Δωδ/σου για την ανέγερση κτιρίου Ο.Τ.Ε. (Τερματικό Κέντρο). 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τον Ν. 1558/85 και συγκεκριμμένα το άρθρο 23 παρ. 1 περί συ- 
στάσεως Υπουργείου Περιβάλλοντος Χωροταξίας και Δημοσίων Έρ¬ 
γων. 

2. Τον Α.Ν. 314/1968 «περί παροχής εις τον Υπουργόν Βορείου 
Ελλάδος και τους Νομάρχες αρμοδιότητας επί θεμάτων εγκρίσεως, 
επεκτάσεως ή τροποποιήσεως σχεδίων πόλεων και κωμών και το Ν.Δ. 

1018/71. 

3. Τον Ν. 1337/83 άρθρο 33 αυτού και το άρθρο 26. 

4. Το Π./Δγμα 183/1986 ΦΕΚ 70Α'/5.6.1986. 

5. Τις διατάξεις του Ν. 1577/85 περί δοκ όπως τροποποιήθηκε με 
τον Ν. 1772/88. 

6. Τον Ν. 1512/85 (ΦΕΚ 4Α) και συγκεκριμμένα το άρθρ. 8 παρ. 
13 αυτού. 

7. Την γνωμοδότηση της 5ης Συνεδρίασης θέμα Ιο της 13.11:91 
των Σ.Χ.Ο.Π. του Ν. Δ/σου, αποφασίζουμε: 


Εγκρίνεται τοπικό ρυμοτομικό σχέδιο για τον καθορισμό χώρου προς 
ανέγερση κτιρίου Ο.Τ.Ε. (τερματικό κέντρο) στην εκτός σχεδίου πε¬ 
ριοχή Ρόδου (Φαληράκι) και ειδικώτερα στην κτηματολογική μερίδα 
500 Γ. Καλυθιών (στοιχεία γωνιών: ΑΒΓΜΝΞΑ) εμβαδού 1291,67 
μ. 2 όπως φαίνεται στο συνημμένο τοπογραφικό διάγραμμα του Τοπ. 
Μηχανικού I. Αλεξόπουλου που συνοδεύει την Απόφαση αυτή. 

Οι όροι και περιορισμοί δόμησης του παραπάνω χώρου καθορίζονται 
ως ακολούθως: 

Μέγιστο ποσοστό κάλυψης 50%. 

Συντελεστής δόμησης: 1.00. 

Μέγιστο επιτρεπόμενο ύψος: 7,5 μ. 

(σε περίπτωση στέγης προσαύξηση: 1,50 μ). 

Ελάχιστη απόσταση κτιρίων από πλάγια και οπίσθια όρια: 2,50 μ. 

Ελάχιστη απόσταση κτιρίου από όριο ΑΓ: 5.0 μ. 

Ελάχιστη απόσταση μεταξύ κτιρίων: 5.0 μ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ρόδος, 28 Ιανουάριου 1992 
Ο Νομάρχης 

Γ. ΧΑΡΑΛΑΜΠΟΠΟΥΛΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 


(5) 

Ειδοποίηση γενομένης παρακατάθεσης αποζημίωσης λόγω ρυμοτομίας 
ακινήτων στις Σέρρες. 

Με το υπ’ αριθμ. 023072/7.1.1992 γραμμάτιο συστάσεως παρα¬ 
καταθήκης του Ταμείου Παρακαταθηκών και Δανείων, παράρτημα 
Σερρών, που κατετέθη στη Συμβολαιογράφο Σερρών Φωτεινή Λέφα - 
Δημητριάδου και συντάχθηκε η υπ’ αριθμ. 1112/9.1.92 πράξη της, 
κατετέθη υπό Γ. Τσεσμετζή, Αικ. Μητσάκου και Αλ. Βόγα υπέρ των 1) 
Νικολάου Σαρικούδη του Διογένη, κατοίκου Σερρών (Παρ. Γ. Βιζυηνοϋ) 
2) Καλλιόπης Κεχαγιοπούλου του Γεωργίου, κατοίκου Σερρών ( Εμμ. 
Παπά 14) και 3) Ελισαάβετ συζύγου Χρήστου Λασπίδου, κατοίκου 
θεσ/νίκης (Μ. Ασίας αριθμ. 4 - Τριανδρία) ή των αναγνωρισθησομένων 
δικαιούχων, το ποσό των 760.000 δραχμών σαν αποζημίωση (προσω¬ 
ρινή τιμή μανάδος) που καθορίστηκε με την υπ’ αριθμ. 107/1434/ 
17.9.1991 απόφαση του Μονομελούς Πρωτ/κείου Σερρών, για την συ¬ 
ντέλεση αναγκαστικής απαλλοτρίωσης προς εφαρμογή του νέου σχεδίου 
πόλης Σερρών με βάση την υπ’ αριθμ. 1/1983 πράξη τακτοποίησης 
και αναλογισμού αποζημίωσης του Γ ραφείου Πολεοδομικών Εφαρμο¬ 
γών Νομαρχίας Σερρών που κυρώθηκε με την υπ’ αριθμ. 914/1984 
απόφαση του Νομάρχη Σερρών, για τα ρυμοτομούμενα οικοπεδικά τμή¬ 
ματα τουΟ. Π. 107 α, με τους χαρακτηριστικούς αριθμούς 30, 31, 33, 
21, 30, εμβαδού 39μ 2 :2 = 19,50 μ 2 των ιδιοκτησιών υπ’ αριθμ. (6) 
και (6α) των Ν. Σαρικούδη και Καλ. Κεχαγιοπούλου και 21, 24, 37, 
38, 40, 33, 21 εμβαδού 37μ 2 :2 = 18,50 μ 2 της ιδιοκτησίας υπ’ αριθμ. 
(1) της Ελ. Λασπίδου. 


. (Αριθ. διπλοτύπου 8475809 του Δημ. Ταμείου Β’ Σερρών της 
3.2.92) 

Σέρρες, 13 Ιανουάριου 1992 

Ο Πληρεξούσιος Δικηγόρος 
ΑΘΑΝΑΣΙΟΣ Α. ΦΡΑΓΚΕΔΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(6) 

Στο Φ.Ε.Κ. 951/24.12.1991 (Τεύχος Δ’) στο οποίο δημοσιεύθηκε 
η 2734/4.12.1991 απόφαση του Νομάρχη Ανατολικής Αττικής, διορ¬ 
θώνεται η παράγραφος (2) του διατακτικού της αποφάσεως αυτής ως 
ακολούθως: 

«2. Κηρύσσουμε ως αναδασωτέα, με σκοπό την επαναδημιουργία 
της δασικής βλαστήσεως που καταστράφηκε από την πυρκαϊά της 
2ί.6.1980 την Δημοσία δασική έκταση εκατόν σαράντα (140) στρεμ¬ 
μάτων που βρίσκεται στη θέση «Σκιντζέζα» περιφέρειας Κοινότητος Κα¬ 
λυβιών Θορικού - Αττικής και εμφανίζεται διαγραμμισμένη εντός της 
μείζονος οριογραμμής των διακοσίων ογδοήκοντα ( 280 ) στρ. που προσ¬ 
διορίζεται από τα στοιχεία Α-Β-Γ - Δ- Ε-Ζ-Η-θ-Ι-Κ-Λ-Μ-Ν- 
Ξ - Ο - Π - Α στο συνημμένο απόσπασμα χάρτου κλίμακος 1:5.000 που 
συνέταξε ο Δασολόγος Χρ. Λιάμης και θεώρησε με ημερομηνία 29/ 
8/91 ο Δασάρχης Λαυρίου Ιωάννης Διάκος για τους στο σκεπτικό της 
παρούσης αναφερομένους λόγους. 

(Από τη Νομαρχία Ανατ. Αττικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




